Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 8/20 i 2/21), članka 2. stavka 2. Odluke o suglasnosti na provedbu ulaganja na području Općine Vladislavci u 2021. godini („Službeni glasnik“ Općine Vladislavci br. 16/21) i članka 22. Pravilnika o provedbi postupaka jednostavne nabave („Službeni glasnik“ Općine Vladislavci br. 9/20 i 1/22 ) u postupku nabave usluge, dezinsekcije komaraca- larvicidni i adulticidni tretman, procijenjene vrijednosti nabave u iznosu od 56.072,00 kn bez PDV-a, Općinsko vijeće Općine Vladislavci na svojoj 13. sjednici, održanoj dana 28. ožujka 2022. godine, donosi

**ODLUKU O ODABIRU**

**u postupku jednostavne nabave br. N-4/22**

**Članak 1.**

Kao najpovoljnija ponuda u postupku nabave usluge, dezinsekcije komaraca- larvicidni i adulticidni tretman, broj jednostavne nabave : N-4/22, odabrana je ponuda ponuditelja: **Veterinarska stanica Vetam d. o. o. , Osijek, Biljska cesta 7, O.I.B. 65221124115, sa cijenom ponude od 48.000,00 kn (bez troškova PDV-a), odnosno ukupnom cijenom ponude od 60.000,00 kuna (sa troškovima PDV-a).**

Razlog odabira: najniža cijena.

Broj zaprimljenih ponuda i nazivi ponuditelja: 1. Veterinarska stanica Vetam d. o. o. , Osijek, Biljska cesta 7

**Članak 2.**

Ovlašćuje se općinski načelnik za sklapanje ugovora s odabranim ponuditeljem, za izvršenje isplate sukladno potpisanom ugovoru o jednostavnoj nabavi kao i za poduzimanje svih ostalih radnji vezano uz izvršenje ugovora.

**Članak 3.**

Odluka o odabiru zajedno s preslikom Zapisnika o otvaranju, pregledu i ocjeni ponuda dostavlja se bez odgode svim ponuditeljima na dokaziv način.

**Članak 4.**

Ova Odluka stupa na snagu danom donošenja, i objavit će se u „Službenom glasniku“ Općine Vladislavci.

KLASA: 406-03/22-01/04

URBROJ: 2158-41-01-22-06

Vladislavci, 28. ožujka 2022.

**Predsjednik**

**Općinskog vijeća**

Krunoslav Morović, v.r.